Diari Oficial de la Generalitat Valenciana


Sumari del DOGV 4306, del 02-08-2002 (2002/7733)

ORDE de 24 de juny de 2002, de la Conselleria de Cultura i Educació, per la qual s'acorda l'extinció de l'autorització per cessament progressiu d'activitats docents del centre docent privat Montaner, de València.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4306

Data del DOGV
:   02-08-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/7733


Data del document
:   24-06-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * centre d'ensenyament
    * ensenyament privat
    * cessament d'activitat

ORDRE de 24 de juny de 2002, de la Conselleria de Cultura i Educació, per la qual s'acorda l'extinció de l'autorització per cessament progressiu d'activitats docents del centre docent privat Montaner, de València. [2002/7733]
  
L'expedient ha sigut iniciat a instància del titular del centre docent privat Montaner, de València, en el qual sol·licita l'extinció de l'autorització per cessament progressiu de l'activitat docent del centre.
  
L'expedient ha sigut tramitat per la direcció territorial de Cultura i Educació de València, al qual s'ha unit la documentació exigida i en què consta l'informe corresponent de la inspecció educativa.
  
El centre han deixarà d'impartir els corresponents ensenyaments progressivament, segons s'establix a l'informe de la inspecció educativa.
  
S'ha concedit als interessats un termini d'audiència en compliment de l'article 16.1 del Reial Decret 332/1992.
  
El cessament d'activitats docents del centre no implica cap greu perjudici per a l'interès públic.
  
Vistos la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Únic
  
L'extinció, conformement als informes emesos, de l'autorització per cessament progressiu de l'activitat docent del centre privat que s'indica en l'annex.
  
Disposició addicional
  
L'esmentada extinció donarà lloc a la corresponent inscripció en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 24 de juny de 2002
  
El conseller de Cultura i Educació
  
P.S.R. (art. 4.1 Decret 111/2000, DOGV núm. 3798, de 21 de juliol)
  
La subsecretària
  
CARMEN NÁCHER PÉREZ
  
ANNEX
  
Denominació: MONTANER
  
Domicili: c/ Cuba, 66-68
  
Municipi: València
  
Província: València
  
Titular: Antonio García Montaner
  
Codi: 21066053
  
Ensenyaments Autoritzats: Educació Preescolar/Pàrvuls, Educació Primària i Educació Secundària Obligatòria.
  
Ensenyaments per als que s'extingix l'autorització:
  
- Curs 2002/2003, s'extingeix el primer curs d'Educació Primària i el primer curs d'Educació Secundària Obligatòria.
  
- Finalització del curs 2002/2003, extinció total de l'autorització.